stanford-oval/wikipedia huggingface dataset:
Lössi

Lössikerrostuma Slovakiassa
Lössi
Lössi (saksaksi Löss, Lösch, sananmukaisesti ’löysä’) on hienojakoista, pölymäistä maata, jota tuuli on kuluttamalla irrottanut yhtäältä ja kasannut kerrostumiksi toisaalle. Niinpä lössiä sanotaan joskus myös pölymaaksi. Lössi koostuu esimerkiksi kvartsista, maasälvästä ja kiilteestä sekä muista mineraaleista. Tuulen mukana kulkee savea, hiesua ja hienoa hietaa kymmeniä-satoja kilometrejä.
Lössi on enimmäkseen silttiä, mutta mukana on myös savea ja hiekkaakin. Raekoko on useimmiten hienoa hietaa ja yleensä luokkaa 0,01–0,06 mm. Tämä vastaa kansainvälisessä ISO-luokituksessa karkeaa silttiä. Lössirakeet ovat yleensä teräväsärmäisiä. Lössi on usein kalkkipitoista jossa tapauksessa siinä on runsaasti kalsiumkarbonaattia. Lössissä saattaa olla myös kalkkitiivistymiä. Lössi on huokoista ja helposti kuluvaa.lähde?
Lössikerrostumat ovat eolisia, tuulten kuljettamia kerrostumia. Ne ovat hyvin eroosioherkkiä.lähde?
Lössin synnyn edellytyksiä ovat: sopivan aineksen lähde, riittävä tuulienergia kuljettamaan ainesta, sopiva alue aineksen kasautumiseen ja riittävä aika kasaantumisen toteutumiseksi. Lössiä voi syntyä toisaalta periglasiaalisissa eli jäätikön läheisissä kylmissä olosuhteissa ja toisaalta eräissä muita olosuhteissa. Periglasiaalista lössiä on syntynyt, kun raekooltaan sopivaa ainesta on kerrostunut veteen tulvatasangoille mannerjäätikön edustalle kesällä kun jäätikössä on tapahtunut sulamista, mutta talvella kun sulamista ei ole tapahtunut, tulvatasangot ovat jääneet kuivilleen, jolloin tuuli on voinut tarttua ainekseen ja kasata sitä toisaalle.lähde?
Etenkin jääkaudella oli laajoja lössiaroja.lähde?
Lössipitoiset maannokset ovat yleensä hyvin ravinteikkaita, mikäli ilmasto on kasvien kasvulle hyvä. Ravinteikkuus ei johdu luultavasti orgaanisista aineista vaan lössin suuresta elektroninvaihtokyvystä ja huokoisuudesta.lähde?
Kerrostumista voidaan lukea ilmastonvaihteluja jopa 2,5 miljoonan vuoden ajalta. Nämä näkyvät mm. lössin raekoossa. Jääkausien kylminä, tuulisina kausina lössipölyä leijuu ilmassa normaalia enemmän ja sitoutuu jäätiköihinkin.lähde?
Kiinassa sijaitsee 640 000 neliökilometrin laajuinen lössikerrostuma Keltaisenjoen ylä- ja keskijuoksulla. Kiinan lössikerrostumat sijaitsevat pääosin Shanxin, Shaanxin ja Gansun maakunnissa. Kiinassa kaivetaan vieläkin talviasuntoja maan sisään lössiin, sillä se eristää lämpöä hyvin.lähde?
Lössiä on myös Yhdysvaltain Keskilännessä, missä sen leviäminen turmeli maata 1930-luvun kuivuuskaudella.lähde?
Joitain Pohjois-Karjalan lössiä muistuttavia maita sanotaan pölymaiksi; niissä aineksen hiukkaskoko on suurempi kuin Keski-Euroopan lössialueilla, ja Suomen pölymaat ovat melko kalkkiköyhiä.
Lössikerrostumat ja ilmaston vaihtelut

Muun muassa Euroopassa ja Venäjällä näkyy lössikerrostumissa kuivan lössin ja kostean maa-aineksen vuorottelua. Kuiva kausi liittyy tavallisemmin jääkauteen tai jääkauden kylmään vaiheeseen, kostea kausi jääkausien väliseen aikaan tai jääkauden keskellä olleeseen lämpimään interstadiaaliin.
Euroopasta on löydetty ainakin 11 kuivan ja 11 kostean kerrostuman sarja. Näitä pidetään yleensä jääkausiin liittyvinä. Pidemmältä, yli 1,6 miljoonan vuoden taakse ulottuvalta ajalta on löydetty ainakin 16 kerrostumaa.lähde?
Esimerkiksi viime jääkauden huippukauden kerrostuma näkyy Etelä-Venäjällä, Ukrainassa ja Moldovassa paksuna lössikerrostumana nimeltä Valdai II-III. Valdai II oli noin 25 000–17 000 vuotta sitten, välissä on ohut kosteasta kielivä Trubchecskin horisontti ja sen päällä lösskierrostuma Valdai III, joka on ajoitettu noin 17 000–13 000 vuotta vanhaksi.
Länsi-Euroopassa näkyy Stillfried A ja B -nimiset lössin väliset kosteamman maaperän kerrostumat. Itä-Euroopan Brjannskin maaperä näkyy lössin keskellä ajalta 26 000–32 000 BP.
Viime jääkauden Saksan lössikerrostumissa näkyy runsaasti varhaisella Veiksel-jääkaudella kosteissa oloissa syntynyttä maa-ainesta Mosbachin kerrostumiin liittyen. Keski-Veiksel-kaudella näkyy kuivissa oloissa syntynyttä lössiä, joka päättyy Lohner Bodeniin liittyvään pitkähköön kosteaan kauteen. Rambachin vulkaanisen tefran syntymisen aikoihin oli kerrostumista päätellen kylmä kausi, luultavasti jääkauden huippukohta. Sen jälkeen tuli kuivan lössin kausi, jota katkoi ajoittain viisi ohutta kosteissa oloissa syntynyttä kerrostumaa. Lämpimällä Alleröd-kaudella ilmestyi Pohjois-Saksaan kostea maaperä.selvennä
Etelä-Jakutian keltaharmaa lössimäinen maa eroaa Euraasian ja Keski-Aasian lössistä. Se sisältää monia kasvien jäänteitä ja on rakenteeltaan mikrokerrostumainen.
Aiheesta muualla

Kuvia tai muita tiedostoja aiheesta Lössi Wikimedia Commonsissa
Slaves and Masters

| Slaves and Masters Deep Purple |
| --- | --- | --- |

Studioalbumin tiedot
 Äänitetty : vuoden 1990 alku ja puoliväli
 Julkaistu: lokakuu 1990
 Formaatti: LP, C-kasetti, CD
 Tuottaja(t): Roger Glover, Deep Purple
 Tyylilaji: hard rock, AOR
 Kesto: 46.51
 Levy-yhtiö:  BMG    RCA Records
Listasijoitukset
  Britannia: 45.    Yhdysvallat: 87. Ks. lisää listasijoituksia
Deep Purplen muut studioalbumit
| The House of Blue Light 1987 | Slaves and Masters 1990 | The Battle Rages On... 1993 |
Singlet albumilta Slave and Masters
 ”Love Conquers All” Julkaistu: 1990  ”King of Dreams” Julkaistu: 1990
Slaves and Masters on vuonna 1990 julkaistu Deep Purple -yhtyeen 13. studioalbumi. Albumi on ainoa, jossa laulusolistina toimii entinen Rainbow-jäsen Joe Lynn Turner, joka korvasi Ian Gillanin edellisenä vuonna. Tästä syystä yhtye sai lehdistöltä levyn julkaisun aikaan lempinimen "Deep Rainbow". Kokoonpanosta käytetään yhtyeen historiassa nimitystä Mark V, ja siihen kuuluivat laulaja Turnerin lisäksi Ritchie Blackmore (kitara), Roger Glover (basso), Jon Lord (kosketinsoittimet) ja Ian Paice (rummut).
Slaves and Masters oli yhtyeen kaupallisesti heikoiten menestynyt albumi sitten yhtyeen ensimmäisen kokoonpanon 1960-luvun lopulla julkaistujen levyjen. Britanniassa albumi ylsi sijalle 45 ja Yhdysvalloissa sijalle 87. Myös yhtyeen perinteisesti vahvoilla alueilla Saksassa, Ruotsissa ja Suomessa menestys oli aiempaa heikompaa. Lisäksi levy on saanut kriitikoilta pääasiassa negatiivisia arvioita.
Työstö

Deep Purple aloitti uuden albumin levyttämisen välittömästi Joe Lynn Turnerin yhtyeeseen liittymisen jälkeen alkuvuonna 1990 Greg Rike Productions -studiolla Orlandossa, Floridassa. Osa äänityksistä tehtiin New Yorkin Sountec Studios Inc.- ja Powerstation-studioilla. Äänitykset jatkuivat vuoden puoliväliin asti. Tuottajana toimi yhtyeen basisti Roger Glover, jota avusti Raymond D’Addario.
Levyn kappaleet syntyivät pääasiassa Blackmoren aloitteista ja kitarariffeistä, joihin Ian Paice ja Jon Lord lisäsivät omat osansa. Lordin mukaan noin 40 prosenttia albumin materiaalista, muun muassa kappaleet ”Fortuneteller” ja ”Love Conquers All”, oli sävelletty ennen Turnerin liittymistä yhtyeeseen. Turner sen sijaan on kertonut, että kappaleet ovat pääasiassa Blackmoren, Gloverin ja hänen käsialaansa, vaikka myös Lordia ja Paicea yritettiin saada säveltämään. Turnerin mukaan Lord oli kuitenkin kiinnostunut vain klassisesta musiikista, ja Paice sanoi olevansa rumpali eikä säveltäjä.
Yhtyeen välit alkoivat säröillä jo studiossa. Turnerin mukaan Lord, Paice ja Roger Glover pelkäsivät Turnerin ja Ritchie Blackmoren kaappaavan yhtyeen ja muuttavan sen tyyliä liikaa heidän edellisen Rainbow-yhtyeensä mukaiseksi. Lord kertoi vihanneensa Turnerin laulusuoritusta erityisesti Blackmoren ja Lordin säveltämässä ”Love Conquers All” -balladissa, jonka Turner Lordin mukaan muutti Deep Purplen ”When a Blind Man Cries”- ja ”Wasted Sunsets” -kappaleiden kaltaisesta melankolisesta blues-tunnelmoinnista kabareeksi. Turnerin mukaan Lord ei osallistunut albumin sävellykseen, vaan vietti studiossa aikaa juoden punaviiniä, lukien kirjoja ja kuunnellen klassista musiikkia. Lord kiitteli myöhemmin levyn tuottajana toiminutta Gloveria siitä, että albumi ylipäätään saatiin valmiiksi. Albumin tuotantoa ja soundimaailmaa on kuitenkin myöhemmin kritisoitu tasapaksuksi.
Albumin nimi Slaves and Masters oli Roger Gloverin keksimä, ja se viittaa äänityksessä käytettyihin ”master”- ja ”slave”-nauhoihin sekä siihen, kuinka ”kaikki ihmiset ovat eri asioiden ja ideologioiden herroja tai orjia”.
Musiikki

Albumin musiikki on pääasiassa radioystävällistä AOR:ää. Yhtyeen jäsenet halusivat uuden levytyssopimuksensa ensimmäisen albumin olevan menestys erityisesti Yhdysvalloissa, ja päättivät viedä yhtyeen tyyliä siellä suositun aikuisrockin suuntaan. Turnerin mukaan yhtyeen suunnitelmana oli jäljitellä Aerosmith-yhtyeen menestysstrategiaa: Aerosmith oli Deep Purplen tavoin jo 1980-luvulla vanhanaikaiseksi koettu perinteinen rock-yhtye, joka kuitenkin oli useiden heikosti menestyneiden albumien jälkeen noussut ennennäkemättömään suosioon imagoaan ja musiikkiaan kaupallisemmaksi päivittämällä, sekä hyödyntämällä ulkopuolisten lauluntekijöiden, kuten Desmond Childin apua.
Jon Lordin soiton on kuvailtu olevan albumilla taka-alalla antamassa tukea Blackmoren kitaramelodioille. Albumilla käytettiin myös jousiorkesteria, jota johti Jesse Levy. Sovituksista vastasi Jon Lord.
Julkaisu ja vastaanotto > Myynti ja julkaisut

Slaves and Masters julkaistiin lokakuussa 1990. Albumin vinyyli- ja CD-painokset sisältävät samat kappaleet, mutta kappalejärjestyksessä on pieniä eroja. Levy ilmestyi myös C-kasettina.
Slaves and Masters oli kaupallisesti heikoiten menestynyt Deep Purple -albumi sitten yhtyeen ensimmäisen kokoonpanon albumien, jotka oli julkaistu 1960-luvun lopulla. Yhtyeen kotimaassa Isossa-Britanniassa albumi ylsi myyntilistalla 45:nnelle sijalle ja tippui välittömästi listalta, kun yhtyeen edellinen studioalbumi The House of Blue Light oli noussut 10:nnelle sijalle. Myös yhtyeen perinteisesti vahvoilla Saksan, Ruotsin ja Suomen levymarkkinoilla albumin listasijoitukset jäivät kauas kärkisijoista. Yhdysvalloissa albumin aloittava, singlenä julkaistu ”King of Dreams” -kappale nousi Hot Mainstream Rock Tracks -listalla kuudennelle sijalle marraskuussa 1990. Itse albumin listasijoitus Billboard 200 -listalla oli 87, kun edellinen studioalbumi The House of Blue Light oli yltänyt 34:nnelle sijalle.
Julkaisu ja vastaanotto > Arvioita

Albumi on saanut lähinnä negatiivisia arvioita. Allmusic-sivuston arvostelija Alex Hendersonin mukaan albumin kappaleet ovat ”heikkoja ja yksitoikkoisia” ja kuulostavat Foreigner-yhtyeen materiaalin jäljitelmiltä. Toimittaja Martin Popoff luonnehti albumin kuulostavan Rainbow’n myöhemmiltä albumeilta, ja Record Collector -lehden toimittaja Joel McIver kuvasi levyä ”liioitelluksi aikuisrockiksi” ja ”uskomattoman pinnalliseksi”.
Jon Lord sanoi vuonna 1994, ettei levyä olisi pitänyt julkaista Deep Purple -nimellä. Ian Gillan kommentoi aikalaishaastattelussa levyn olevan ”paskaa, täyttä paskaa”. Toisaalta Joe Lynn Turnerin mukaan albumi oli ”viimeinen erinomainen Purple-albumi” ja Ritchie Blackmore pitää sitä yhtenä suosikkialbuminaan Deep Purple tuotannosta In Rock-, Machine Head- ja Burn-albumien ohella.
Albumi sai ilmestyessään kielteisen vastaanoton erityisesti Deep Purplen brittiläisiltä faneilta. Turnerin mukaan taustalla vaikuttivat kulttuurierot: brittifanit eivät hyväksyneet yhdysvaltalaista laulajaa perinteisessä englantilaisyhtyeessä eivätkä yhtyeen amerikkalaistyylistä kaupallista musiikillista suuntausta.
Kiertue

Yhtye lähti albumia tukevalle kiertueelle helmikuussa 1991. Kiertue alkoi Manner-Euroopasta ja jatkoi sieltä Skandinaviaan ja Isoon-Britanniaan. Euroopan-kiertueen jälkeen yhtye piti muutaman kuukauden tauon ja jatkoi lyhyellä Yhdysvaltain itärannikon kiertueella, josta yhtye suuntasi Aasiaan, Brasiliaan sekä Israeliin, jossa kiertue päättyi syyskuun lopussa 1991. Erityisesti Yhdysvalloissa lipunmyynti oli heikkoa osittain yleisön mielenkiinnon puutteesta, osittain 1990-luvun alun lamasta johtuen, eikä yhtye saanut loppuumyytyä muutaman tuhannen hengen konserttisaleja.
Yhtye esitti kiertueella 5-7 kappaletta uudelta albumilta. Loput kappaleet olivat samoja, joita yhtye oli soittanut viimeisillä kiertueilla Ian Gillanin kanssa lukuun ottamatta konsertin aloittanutta ”Burn”-kappaletta. Ennen kiertuetta Jon Lord oli käskenyt Joe Lynn Turneria tutustumaan yhtyeen aikaisempaan materiaaliin ja poimimaan sieltä kappaleita, joita haluaisi esittää. Turner oli kiinnostunut laulamaan ainakin ”Fireball”- ja ”Pictures of Home” -kappaleet, joista ensimmäistä yhtye ei ollut soittanut lavalla sitten vuoden 1972, jälkimmäistä ei koskaan. Ritchie Blackmore kuitenkin kieltäytyi esittämästä Turnerin ehdottamia kappaleita. Sen sijaan Blackmore halusi soittaa muutaman Rainbow-kappaleen Turnerin kanssa, mihin Paice ei suostunut.
Listasijoitukset

| Valtio | Sijoitus | Listaviikot | Nousu listalle | Lähde |
| --- | --- | --- | --- | --- |
|  Sveitsi | 5. | 16 | 4.11.1990 |  |
|  Ruotsi | 12. | 4 | 24.10.1990 |  |
|  Norja | 16. | 2 | viikko 43/1990 |  |
|  Saksa | 23. |  |  |  |
|  Suomi | 24. | 9 | lokakuu 1990 |  |
|  Itävalta | 28. | 2 | 2.12.1990 |  |
|  Britannia | 45. | 2 | 3.11.1990 |  |
|  Alankomaat | 72. | 4 | 10.11.1990 |  |
|  Yhdysvallat | 87. |  | 17.11.1990 |  |
Kappaleet

| --- | --- |
 Vinyylipainos King of Dreams – 5.30 (säv. Ritchie Blackmore, Roger Glover, Joe Lynn Turner)  The Cut Runs Deep – 5.42 (säv. Blackmore, Glover, Turner, Jon Lord, Ian Paice)  Fire in the Basement – 4.43 (säv. Blackmore, Glover, Turner, Lord, Paice)  Fortuneteller – 5.45 (säv. Blackmore, Glover, Turner Lord, Paice)  Truth Hurts – 5.14 (säv. Blackmore, Glover, Turner)  Love Conquers All – 3.47 (säv. Blackmore, Glover, Turner)  Breakfast in Bed – 5.16 (säv. Blackmore, Glover, Turner)  Too Much Is Not Enough – 4.19 (säv. Turner, Held, Greenwood)  Wicked Ways – 6.35 (säv. Blackmore, Glover, Turner, Lord Paice) :  CD-painos King of Dreams – 5.30 (säv. Blackmore, Glover, Turner)  The Cut Runs Deep – 5.42 (säv. Blackmore, Glover, Turner, Lord, Paice)  Fire in the Basement – 4.43 (säv. Blackmore, Glover, Turner, Lord, Paice)  Truth Hurts – 5.14 (säv. Blackmore, Glover, Turner)  Breakfast in Bed – 5.16 (säv. Blackmore, Glover, Turner)  Love Conquers All – 3.47 (säv. Blackmore, Glover, Turner)  Fortuneteller – 5.45 (säv. Blackmore, Glover, Turner Lord, Paice)  Too Much Is Not Enough – 4.19 (säv. Turner, Held, Greenwood)  Wicked Ways – 6.35 (säv. Blackmore, Glover, Turner, Lord Paice)
Kokoonpano

| --- | --- |
  Muusikot  Ritchie Blackmore – kitara  Roger Glover – basso, lisäkosketinsoittimet  Jon Lord – urut, kosketinsoittimet, jousisovitukset  Ian Paice – rummut  Joe Lynn Turner – laulu jousiorkesteri johtajanaan Jesse Levy :  Tuotanto Nick Blagona – äänittäjä, miksaaja  Peter Hodgson – avustava äänittäjä  Matthew Lamonica – avustava äänittäjä  Roger Glover – miksaaja  Don Gelbert – avustava miksaaja  Greg Calbi – masteroija
Aiheesta muualla

Slaves and Masters Discogsissa. (englanniksi)
Albumi Slaves and Masters Encyclopaedia Metallum -sivustolla (englanniksi)
| n k Deep Purple |
| --- | --- |
 Ian Gillan  Steve Morse  Don Airey  Roger Glover  Ian Paice   Entiset jäsenet: Jon Lord  Ritchie Blackmore  David Coverdale  Glenn Hughes  Joe Lynn Turner  Rod Evans  Nick Simper  Tommy Bolin  Joe Satriani 
Studioalbumit:  Shades of Deep Purple  The Book of Taliesyn  Deep Purple  Deep Purple in Rock  Fireball  Machine Head  Who Do We Think We Are  Burn  Stormbringer  Come Taste the Band  Perfect Strangers  The House of Blue Light  Slaves and Masters  The Battle Rages On  Purpendicular  Abandon  Bananas  Rapture of the Deep  Now What?!  Infinite  Whoosh!  Turning to Crime  =1 
Livealbumit:  Concerto for Group and Orchestra  Made in Japan  Made in Europe  Last Concert in Japan  Live in London  Scandinavian Nights  Nobody’s Perfect  In the Absence of Pink: Knebworth ’85  Come Hell or High Water  King Biscuit Flower Hour Presents: Deep Purple in Concert  California Jamming  Mk III: The Final Concerts  Live at the Olympia ’96  Gemini Suite Live  In Concert with The London Symphony Orchestra  Total Abandon: Australia ’99  Live at the Rotterdam Ahoy  This Time Around – Live in Tokyo  The Soundboard Series  Inglewood – Live in California  Kneel & Pray  Space Vol 1 & 2  Perks and Tit  Just Might Take Your Life  Live in Stockholm  Live in Montreux 1969  Live in Paris 1975  Live in Europe 1993  Live at Montreux 1996  Live in Denmark 1972  Live at Montreux 2006 
Kokoelmat:  Purple Passages  Mark I & II  The Early Years  24 Carat Purple  When We Rock, We Rock, and When We Roll, We Roll  The Mark II Purple Singles  Deepest Purple: The Very Best of Deep Purple  The Anthology  Powerhouse  The Singles A’s & B’s  30 Very Best of Deep Purple  Days May Come: The 1975 Rehearsals, Volume 1  1420 Beachwood Drive: The 1975 Rehearsals, Volume 2  Listen, Learn, Read On  The Platinum Collection 
Videot:  Concerto for Group and Orchestra  Special Edition EP  Live in Concert 1972/73  California Jam / Live in California 74  Rises Over Japan  Come Hell or High Water  Bombay Calling – Live in India 1995  Live at Montreux 1996  Live at the Royal Albert Hall  Total Abandon  New, Live & Rare  Perihelion  Live Encounters 
Muuta:  Blackmore’s Night  Black Sabbath  Dixie Dregs  Living Loud  Gary Moore  Rainbow  Trapeze  Whitesnake 
 diskografia  luettelo kappaleista 
Slaves and Masters on Deep Purplen ainoa albumi, jossa laulaa yhdysvaltalainen Joe Lynn Turner. Kuva vuodelta 2010.
Luettelo Yhdistyneisiin kansakuntiin liittyvistä lyhenteistä

Tämä on luettelo Yhdistyneisiin kansakuntiin liittyvistä lyhenteistä
Siirry kirjaimeen → A B C D E F G H I J K L M N O P Q R S T U V W X Y Z Å Ä Ö
A

| Lyhenne | Nimi | Suomeksi (epävir> ) |
| --- | --- | --- |
| ABLOS | Advisory Board on the Law of the Sea | YK:n merioikeuden neuvoa-antava lautakunta |
| ABM | Anti-Ballistic Missile Treaty | Ohjustorjuntajärjestelmiä rajoittava ABM-sopimus |
| ACABQ | Advisory Committee on Administrative and Budgetary Questions | Hallinto- ja budjettiasioiden neuvoa-antava komitea |
| ACASTD | Advisory Committee on the Application of Science and Technology to Development |  |
| ACC | Administrative Committee on Coordination | YK:n hallinnollinen koordinointikomitea |
| ACC/SCN | ACC Subcommittee on Nutrition | ACC:n ravitsemusasioiden alakomitea |
| ACC/SOCA | ACC Subcommittee on Oceans and Coastal Areas | ACC:n meri- ja rannikkoalueiden alakomitea |
| ACC/SSA | ACC Subcommittee on Statistical Activities | ACC:n tilastotoimintojen alakomitea |
| ACCAD | WMO Advisory Committee on Climate Applications and Data |  |
| ACFE | FAO Advisory Committee on Forestry Education | FAO:n metsänhoidollisen koulutuksen neuvoa-antava komitea |
| ACFR | FAO Advisory Committee on Fishery Research | FAO:n kalastustutkimuksen neuvoa-antava komitea |
| ACIR | ESCAP Advisory Council for Industrial Research |  |
| ACMRR | FAO Advisory Committee on Marine Resources Research | FAO:n merentutkimuksen neuvoa-antava komitea |
| ACOMR | WMO Advisory Committee on Oceanic Meteorological Research | WMO:n meteorologisen tutkimuksen neuvoa-antava komitea |
| ACW | African Centre for Women |  |
| ADB | African Development Bank | Afrikan kehityspankki* |
| ADB | Asian Development Bank | Aasian kehityspankki* |
| AETF | African Emergency Task Force |  |
| AFICS | Association of Former International Civil Servants |  |
| AGFFA | Advisory Group on Financial Flows to Africa | Afrikan taloudellisen tuen neuvoa-antava ryhmä |
| AGFUND | Arab Gulf Programme for United Nations Development Organizations |  |
| AGGG | Advisory Group on Greenhouse Gases | SEI:n kasvihuonekaasuja käsittelevä neuvoa-antava ryhmä |
| AMCD | Audit and Management Consulting Division |  |
| ASG | Assistant Secretary-General | Apulaispääsihteeri* |
| ATT | Arms Trade Treaty | Kansainvälinen asekauppasopimus |
B

| Lyhenne | Nimi | Suomeksi (epävir> ) |
| --- | --- | --- |
| BCUN | Business Council for the United Nations |  |
| BIOLAC | United Nations University Programme for Biotechnology in Latin America and the Caribbean | YK-yliopiston biotekniikkaohjelma Latinalaisessa Amerikassa ja Karibian alueella |
| BMVC | Baghdad Monitoring Verification Centre | UNSCOM:in tarkkailu- ja valvontakeskus Bagdadissa |
| BONUCA | United Nations Peace-Building Office in the Central African Republic | YK:n rauhantoimisto Keski-Afrikan tasavallassa |
| BRSP | Bureau for Resources and Strategic Planning |  |
| BTWC | Biological and Toxin Weapons Convention | Biologisten aseiden kieltosopimus |
D

| Lyhenne | Nimi | Suomeksi (epävir> ) |
| --- | --- | --- |
| DAW | Division for the Advancement of Women | Naisten aseman parantamista käsittelevä yksikkö* |
| DC | Developed Countries | Teollisuusmaat |
| DDA | Department for Disarmament Affairs | YK:n aseidenriisunta-asioiden osasto |
| DEPOLIB | United Nations Depository Library System | YK:n tallekirjastojen järjestelmä |
| DESA | Department of Economic and Social Affairs | Taloudellisten ja sosiaalisten asiain osasto |
| DESIPA | Department for Economic and Social Information and Policy Analysis |  |
| DGO | United Nations Development Group Office |  |
| DGAACS | Department of General Assembly Affairs and Conference Services | Yleiskokousasiain ja kokouspalvelujen toimisto |
| DHA | United Nations Department of Humanitarian Affairs | Humanitaaristen asioiden osasto |
| DHL | Dag Hammarskjöld Library | Dag Hammarskjöld -kirjasto |
| DIMA | Division of Information Management and Analysis |  |
| DITC | Division on International Trade in Goods and Services, and Commodities | UNCTADin tavaran ja palvelujen kansainvälisen kaupan osasto |
| DITE | Division on Investment, Technology and Enterprise Development | UNCTADin sijoituksia, teknologiaa ja yritysten kehittämistä koskeva osasto |
| DM | Department of Management | Hallinnollinen osasto |
| DMFAS | Debt Management and Financial Analysis System | UNCTADin velanhallinta ja finanssi­analyysin järjestelmä |
| DOALOS | Division for Ocean Affairs and the Law of the Sea | OLA:n meriasioiden ja merioikeuden osasto |
| DPA | Department of Political Affairs | Poliittisten asiain osasto* |
| DPI | Department of Public Information | Tiedotusosasto* |
| DPKO | Department of Peacekeeping Operations | Rauhanturvaamistoiminnan osasto* |
| DRM | Division for Resources Mobilization |  |
| DRPC | Division for Resources Planning and Coordination | UNDP:n resurssisuunnittelu- ja koordinaatio-osasto |
| DSD | Division for Sustainable Development | DESA:n kestävän kehityksen osasto |
| DSPD | Division for Social Policy and Development | Sosiaalipolitiikan ja kehitystyön osasto |
| DSRSG | Deputy Special Representative of the Secretary-General | Pääsihteerin erityisedustajan sijainen |